**???**

**???**

**20 браншови и развъдни организации в животновъдството също излизат с декларация до премиера и земеделския министър. В нея те имат две основни искания:**

* Отпускане на максималната помощ от 100 000 евро на ферма, допълнена след изчисление и определяне на ставка за брой животно, с определена сума по de minimis;
* Създаване на механизъм за отписване на кредитите на фермери, получени за изхранване на животните с фуражи.

Според браншовите организации само за един месец разходите на техните членове са скочили драстично – основно за закупуване на по-големи количества дезинфекционни материали, индивидуални защитни средства, повишени цени на фуражите за изхранване на животните, намаляване на изкупните цени на продукцията, забавяне на плащанията от изкупвачите.

Наближава Великден, когато стопаните продават своите агнета и ярета. Но предвид сегашната обстановка те очакват пълен крах по отношение на приходите и фалити на много овцеферми.

Браншовиците припомнят, че една от временните мерки за държавна помощ, която Европейската комисия (ЕК) прие в подкрепа на селскостопанския и хранително-вкусовия сектор е по-висока държавна помощ.

„Фермерите могат да се възползват от максимална помощ от 100 000 евро на ферма, а фирмите за преработка и търговия с храни – от 800 000 евро, като тези суми могат да бъдат допълнени с помощ de minimis. Тази подкрепа може да бъде отпусната без предварително одобрение от ЕК. В обхвата на тази временна рамка, общата национална помощ, която може да бъде предоставена на ферма е до 120 000 евро (или 125 000 евро), тъй като таванът на тези помощи наскоро беше увеличен от 20 000 на 25 000 евро.

**В кратък срок да подпомогнем родното животновъдство (говедовъдство, биволовъдство, овцевъдство, козевъдство и др.) с отпускане на максималната помощ от 100 000 евро, допълнена с de minimis, като в зависимост от броя на притежаваните животни в стопанството се отпусне сумата след извършване на необходимите изчисления.**

Темата за трупания с години проблем с отпуснатите в животновъдството кредити за изхранване на животните с фуражи и компенсирането на цените им през 2008 г., 2009 г., 2010г. и 2012г. именно по подобна на днешната създала се криза. При тогавашния труден период за страната тези кредити се отпуснаха за изхранване на нашите животни под формата на кредити и поради необходимата им спешност и невъзможност за изчакване за Нотификация за Държавна помощ от ЕК, като тогавашните обещания на министерството и правителството се състояха в това, че тези кредити ще се трансформират в субсидии, тъй като при кандидатстването си по държавната помощ към ДФЗ всеки животновъд предостави фактури за закупени фуражи и нямаше друга форма, под която да се отпуснат тези средства, държим да отбележим, че тези средства не се преведоха на животновъдите и те нямаха допир с тях, а директно на фуражни заводи и производители на фуражи.

Тези кредити обаче продължават да тегнат на нашите баланси за поредна година и се отлагат всяка изминала година. Проблемът остава неразрешен до момента. Разсрочваме ги всяка година с постоянните обещания за отписването им, защото по своята същност те са предоставени като субсидии под формата на кредити, въпреки че за този период други европейски страни ги предоставиха под формата на държавни помощи - вече дванадесет години и спомагайки в тогавашния труден момент да запазим родното животновъдство, ние - собствениците на животни се обрекохме на излишни тревоги, тегоби и задължения, както и задължението за обезпечаването на по-големите кредити от 50 000 лв.с имущество в по-голямата част с животни и пораждащите ги необходими задължителни застраховки от ДФЗ, на които всяка година заплащаме застрахователна премия в размер 4-6%, което за всичките години заедно с платените от нас лихви от първите години прави вече платени суми от нас равни на главниците по кредитите.

За нас това е втора поредна огромна криза и ще мине доста време докато си "стъпим на крака", за да вървим напред, а по-голямата част, ако не се отпишат тези кредити ще си заминат и приключат дейността си. Кредитите тегнат върху нас вече повече от 12 /дванадесет/ години, поради което смятаме, че следва да се намери механизъм за отписване на тези кредити.